На основу Решења о банкротству, које је донео стечајни судија Привредног суда у Краљеву Ст. 23/2021 од 10.01.2022. године, члана 133. Закона о стечају (“Сл.гласник РС” бр. 104/2009, 99/2011 – др.закон, 71/2012 – одлука УС, 83/2014, 113/2017, 44/2018 и 95/2018) као и поглавља III Националног стандарда бр. 5 о начину и поступку уновчења имовине стечајног дужника (“Сл.гласник РС” бр. 62/2018) стечајни управник стечајног дужника

**PREDUZEĆE ZA PROIZVODNJU, PROMET I USLUGE AGRO - MIL DOO EKSPORT-IMPORT, POJATE, Краља Александра 78, Појате, Ћићевац, МБ: 06636110, ПИБ:101510241**

**ОГЛАШАВА**

**продају имовине ЈАВНИМ НАДМЕТАЊЕМ**

**Предмет продаје је имовинска целина Фарма за одгој живине Велики Поповић**:

|  |
| --- |
| **Предмет продаје у оквиру имовинске целине Фарма за одгој живине Велики Поповић** |
| **Непокретна имовина – објекти и земљиште уписани у****Л.Н. 1658 К.О. Велики Поповић** | **Број објекта** | **П (м2) / под објектом** |
| Зграда за коју није позната намена бр. 1 на КП 1783/1 КО Велики Поповић | 1 | 64 |
| Трафо станица бр. 2 на КП 1783/1 КО Велики Поповић | 2 | 43 |
| Зграда пољопривреде - Фарма бр. 3 на КП 1783/1 КО Велики Поповић | 3 | 1278 |
| Зграда пољопривреде - Фарма бр. 4 на КП 1783/1 КО Велики Поповић | 4 | 1277 |
| Зграда пољопривреде бр. 5 на КП 1783/1 КО Велики Поповић | 5 | 1280 |
| Зграда пољопривреде бр. 6 на КП 1783/1 КО Велики Поповић | 6 | 1288 |
| Зграда за коју није позната намена бр. 7 на КП 1783/1 КО Велики Поповић | 7 | 29 |
| Зграда за коју није позната намена бр. 8 на КП 1783/1 КО Велики Поповић | 8 | 59 |
| Зграда пољопривреде – Магацин пољопривреде бр. 9 на КП 1783/1 КО Велики Поповић | 9 | 115 |
| Објекат комуналних делатности бр. 10 на КП 1783/1 КО Велики Поповић | 10 | 1531 |
| Објекат комуналних делатности - Лагуна бр. 11 на КП 1783/1 КО Велики Поповић | 11 | 1318 |
| Објекат комуналних делатности - Лагуна бр. 12 на КП 1783/1 КО Велики Поповић | 12 | 1164 |
| Објекат комуналних делатности - Лагуна бр. 13 на КП 1783/1 КО Велики Поповић | 13 | 968 |
| Објекат комуналних делатности - Лагуна бр. 14 на КП 1783/1 КО Велики Поповић | 14 | 382 |
| Објекат комуналних делатности - Лагуна бр. 15 на КП 1783/1 КО Велики Поповић | 15 | 359 |
| Зграда пољопривреде – Магацин пољопривреде бр. 16 на КП 1783/1 КО Велики Поповић | 16 | 23 |
| Грађевинско земљиште изван грађевинског подручја КП 1783/1 КО Велики Поповић |  | 51110 |
| Зграда за коју није позната намена бр. 1 на КП 1898 КО Велики Поповић | 1 | 165 |
| Зграда пољопривреде - Фарма бр. 2 на КП 1898 КО Велики Поповић | 2 | 1,105 |
| Зграда пољопривреде бр. 3 на КП 1898 КО Велики Поповић | 3 | 1,105 |
| Зграда пољопривреде - Фарма бр. 4 на КП 1898 КО Велики Поповић | 4 | 1,105 |
| Зграда пољопривреде - Фарма бр. 5 на КП 1898 КО Велики Поповић | 5 | 1,105 |
| Зграда пољопривреде бр. 6 на КП 1898 КО Велики Поповић | 6 | 1,105 |
| Зграда пољопривреде - Фарма бр. 7 на КП 1898 КО Велики Поповић | 7 | 1,105 |
| Зграда пољопривреде - Фарма бр. 8 на КП 1898 КО Велики Поповић | 8 | 1,105 |
| Остале зграде - Три надземна резервоара ТНГ бр. 9 на КП 1898 КО Велики Поповић | 9 | 55 |
| Грађевинско земљиште изван грађевинског подручја КП 1898 КО Велики Поповић |  | 33,286 |
| Пољопривредно земљиште КП 1901/3 КО Велики Поповић |  | 2,508 |
| Пољопривредно земљиште КП 1907/3 КО Велики Поповић |  | 270 |
| Пољопривредно земљиште КП 1901/2 КО Велики Поповић |  | 1,089 |
| Објекат пољопривреде бр. 1 на КП 1903 КО Велики Поповић | 1 | 1,105 |
| Објекат пољопривреде бр. 2 на КП 1903 КО Велики Поповић | 2 | 1,105 |
| Објекат пољопривреде бр. 3 на КП 1903 КО Велики Поповић | 3 | 1,105 |
| Грађевинско земљиште изван грађевинског подручја КП 1903 КО Велики Поповић |  | 11,351 |
| Зграда за коју није позната намена бр. 1 на КП 1931/1 КО Велики Поповић | 1 | 65 |
| Зграда за коју није позната намена бр. 2 на КП 1931/1 КО Велики Поповић | 2 | 60 |
| Зграда пољопривреде - Фарма бр. 3 на КП 1931/1 КО Велики Поповић | 3 | 1,105 |
| Зграда пољопривреде - Фарма бр. 4 на КП 1931/1 КО Велики Поповић | 4 | 1,105 |
| Зграда пољопривреде - Магацин бр. 5 на КП 1931/1 КО Велики Поповић | 5 | 384 |
| Зграда пољопривреде - Фарма бр. 6 на КП 1931/1 КО Велики Поповић | 6 | 1,105 |
| Зграда пољопривреде - Фарма бр. 7 на КП 1931/1 КО Велики Поповић | 7 | 1,114 |
| Трафо станица бр. 8 на КП 1931/1 КО Велики Поповић | 8 | 8 |
| Зграда пољопривреде - Магацин бр. 9 на КП 1931/1 КО Велики Поповић | 9 | 340 |
| Грађевинско земљиште изван грађевинског подручја КП 1931/1 КО Велики Поповић |  | 28,309 |
| Пољопривредно земљиште КП 1907/2 КО Велики Поповић |  | 385 |
| **Непокретна имовина – објекти и земљиште уписани у****Л.Н. 1360 К.О. Медвеђа** | **Број објекта** | **П (м2) / под објектом** |
| Остале зграде КП 5568/1 КО Медвеђа | 1 | 1,096 |
| Остале зграде КП 5568/1 КО Медвеђа | 2 | 1,081 |
| Остале зграде КП 5568/1 КОИ Медвеђа | 3 | 1,101 |
| Остале зграде КП 5568/1 КО Медвеђа | 4 | 1,094 |
| Грађевинско земљиште изван грађевинског подручја КП 5568/1 КО Медвеђа |  | 18,916 |
| Пољопривредни објекат који се налази делом на КП 1903 КО Велики Поповић и делом на КП 5568/1 КО Медвеђа објекат је у ванкњижној својини стечајног дужника и није уписан у лист непокретности |  | 995 |
|

|  |
| --- |
| **НАПОМЕНА:** Напред наведено земљиште које је предмет продаје у оквиру имовинске целине је у својини стечајног дужника док су објекти у ванкњижној својини стечајног дужника по правноснажној Пресуди Привредног суда у Краљеву П.370/2022 од 15.11.2022. године на основу које је поднет захтев надлежном катастру непокретности за промену носиоца права својине на објектима у корист стечајног дужника (изузев за објекат површине 995м2 који се налази делом на КП 1903 КО Велики Поповић и делом на КП 5568/1 КО Медвеђа који није уписан у катастру непокретности и за који је потребно да се спроведе поступак озакоњења). |

 **Покретна имовина** |
| Линије за појење и храњење живине са усипним кошевима и силосима, опрема за хлађење и грејање и друга опрема и покретне ствари која служи за одгој живине која је због обима детаљно наведена у продајној документацији и која се налази на напред наведеним локацијма. |
| Имовинску целину Фарма за одгој живине Велики Поповић чине три фарме које се налазе 1,5 км од насеља Велики Поповић у Општини Деспотовац.  |
| **Почетна цена: 178.457.721,00 динара** | **Депозит за учешће: 71.383.088,40 динара** |

Право на учешће имају сва правна и физичка лица која:

1. након добијања профактуре, изврше уплату ради откупа продајне документације за сваку целину посебно износ од 200.000,00 динара **увећано за ПДВ**, на текући рачун 155-76123-76 динара отворен код Halkbank АD Beograd. Профактура се може преузети сваког радног дана у периоду од 09:00 до 14:00 часова у канцеларији стечајног управника на адреси Краљево, ул. Цара Душана 20/4, уз претходни договор са стечајним управником;
2. уплате депозит у назначеном износу, на текући рачун стечајног дужника 155-76123-76 отворен код Halkbank АD Beograd или положе неопозиву првокласну банкарску гаранцију наплативу на први позив. Износ депозита заинтересовани купци су дужни да положе 7 дана пре одржавања продаје, уплатом у новцу или полагањем банкарске гаранције (рок за уплату депозита је 15.03.2023. године до 15 часова). У обзир ће се узети само банкарске гаранције које пристигну на назначену адресу до назначеног времена. Банкарска гаранција мора имати рок важења до 05.05.2023. године;
3. Доказ о полагању депозита заинтересовани купци достављају стечајном управнику најкасније 15.03.2023. године до 15 часова заједно са Обрасцем пријаве. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;
4. потпишу изјаву о губитку права на враћање депозита. Изјава чини саставни део продајне документације и доставља се стечајном управнику најкасније 15.03.2023. године до 15 часова заједно са Обрасцем пријаве.

Након уплате депозита а најкасније 15.03.2023. године до 15 часова, потенцијални купци, ради правовремене евиденције, морају предати образац пријаве за учешће стечајном управнику (рок за предају је 15.03.2023. године до 15 часова).

Јавно надметање одржаће се дана 22.03.2023. године у 11:00 часова у просторијама Мултимедијалног центра ‘’MR Кварт’’ у Краљеву, ул. Цара Лазара бр. 34.

Регистрација учесника почиње два сата пре почетка јавног надметања а завршава се 10 минута пре почетка јавног надметања, односно у периоду од 09:00 до 10:50 часова, на истој адреси.

Стечајни управник спроводи јавно надметање тако што:

1) региструје лица која имају право учешћа на јавном надметању;

2) отвара јавно надметање упознајући учеснике са правилима надметања;

3) оглашава имовину која се нуди на продају и оглашава почетну цену;

4) позива учеснике да прихвате почетну цену и сваку наредну цену према унапред предвиђеном увећању цене, при чему такво увећање цене не може бити веће од 5% процењене вредности предмета продаје.

4) одржава ред на јавном надметању;

5) проглашава купца;

6) потписује записник, у који уноси све евентуалне примедбе регистрованих учесника у јавном надметању на поступак спровођења тог јавног надметања, а у случају детаљнијих примедаба уноси кратак садржај примедаба и позива учесника који улаже примедбе да исте достави стечајном управнику и суду у форми поднеска.

Купопродајни уговор се потписује у року од 3 дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. На постигнуте цене на јавном надметању а које се односе на вредност покретних ствари додаје се ПДВ у складу са законом.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за купца се проглашава други најбољи понуђач у поступку јавног надметања након стицања услова одређених Законом. Други најбољи понуђач је лице које је у односу на проглашену купопродајну цену било другорангирани понуђач. Уколико није било таквог лица, други најбољи понуђач је оно лице које је у току поступка продаје, у односу на остале понуђаче, прво понудило највишу цену. Други најбољи понуђач има иста права и обавезе као проглашени купац.

Имовина се купује у виђеном стању и може се разгледати након откупа продајне документације, а најкасније 3 дана пре заказане продаје сваким радним даном од 09:00 до 14:00 часова уз претходну најаву на телефон 064.32.44.577 и 064.315.36.51.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања.

Другом најбољем понуђачу на јавном надметању, депозит (гаранција) се враћа у року од 15 дана од дана јавног надметања.

Порезе и трошкове који настају из продаје и из закљученог купопродајног уговора у целости сноси купац.

Oвлашћено лице: стечајни управник Мирко Петровић, контакт телефон: 064.32.44.577